மாவோவினரைச் சந்திப்பதற்கு எனக்குத் தரப்பட்ட நான்கு நேரங்களில் முதலில் குறிப்பிடப்பட்ட நேரத்திற்கு மிகவும் முன்னதாகவே நான் தாந்தேசுவரி அம்மன் கோவிலை வந்தடைந்துவிட்டேன். என்னை அடையாளப் படுத்துவதற்கு நெற்றியில் சிவப்புநிறப் பொட்டு அணிந் திருந்தேன். என் ஒளிப்படக்கருவியையும் சிறுதேங்காய் ஒன்றையும் கையில் வைத்திருந்தேன். என்னைப் பார்த்து யாரோ ஒருவர் (என்னைப் பொய்யாக இங்கு வரவழைத்து ஏமாற்றி விட்டதற்காக) சிரித்துக்கொண்டிருக்கிறாரோ என்று ஐயுற்றேன்.